Diari Oficial de la Generalitat Valenciana


Sumari del DOGV 4517, del 09-06-2003 (2003/6536)

Informació pública del programa per al desenrotllament d'actuació integrada per gestió directa de l'àrea de sòl dotacional públic, primera fase, del Parc Logístic de Riba-roja de Túria.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4517

Data del DOGV
:   09-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6536


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del programa per al desenrotllament d'actuació integrada per gestió directa de l'àrea de sòl dotacional públic, primera fase, del Parc Logístic de Riba-roja de Túria. [2003/F6536]
  
De conformitat amb l'article 42.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la Conselleria d'Obres Públiques, Urbanisme i Transports elabora i promou, a través de l'Institut Valencià d'Habitatge, SA (IVV, SA), com a empresa pública de la Generalitat Valenciana, el programa per al desenrotllament d'actuació integrada per gestió directa de l'àrea de sòl dotacional públic, primera fase, del Parc Logístic de Riba-roja de Túria (València), que incorpora projecte d'execució per a la urbanització del sector.
  
El procediment per a la seua aprovació està subjecte a les mateixes regles establides per als plans especials en l'article 38 de la Llei Reguladora de l'Activitat Urbanística, amb aplicació del procediment de la tramitació d'urgència previst en l'article 43 de la mateixa llei.
  
De conformitat amb el que disposa l'article 38.2 de la Llei Reguladora de l'Activitat Urbanística, la Direcció General de Transports de la Conselleria d'Obres Públiques, Urbanisme i Transports de la Generalitat Valenciana, ha acordat, per la Resolució de 21 de maig de 2003, sotmetre a informació pública per un període de 20 dies, mitjançant la seua publicació en el Diari Oficial de la Generalitat Valenciana i en un diari no oficial d'àmplia difusió de la localitat, el programa per al desenrotllament d'actuació integrada per gestió directa de l'àrea de sòl dotacional públic, primera fase, del Parc Logístic de Riba-roja de Túria (València), que incorpora projecte d'urbanització.
  
La documentació es troba depositada per a la seua consulta pública, durant el termini de 20 dies, a partir del dia següent de la publicació en el Diari Oficial de la Generalitat Valenciana, a l'Ajuntament de Riba-roja de Túria, avinguda de la Pau, número 1; a l'Ajuntament de Loriguilla, avinguda de l'Oest, número 9, i a l'Ajuntament de Quart de Poblet, plaça del País Valencià, número 1, així com a les oficines de l'IVV, SA, a València, carrer d'En Bou, números 9 i 11, i a la Direcció General de Transports, avinguda de Blasco Ibáñez, número 50, de València.
  
Durant el citat termini, podran presentar-se les al·legacions que es consideren oportunes a la mencionada direcció general de València i a les oficines de l'IVV, SA, així com en qualsevol de les dependències o registres establits en l'article 38.4 de la Llei 30/1992, de Règim Jurídic de les Administracions Publiques i del Procediment Administratiu Comú, modificat per la Llei 4/1999, de 13 de gener.
  
Per aplicació de l'article 42.3 de la Llei Reguladora de l'Activitat Urbanística per a l'aprovació d'un programa alternatiu es requerix la conformitat del conseller competent en urbanisme.